Ukrainian Witness

Ukrainian Witness (ka Український свідок) on Ukraina meediaprojekt, mis loodi märtsis 2022 pärast Venemaa täiemahulise rünnaku algust.

Asutamine ja eesmärgid
Meediaprojekti registreerisid 16. märtsil 2022 kodanikuühendusena Olha Buzunova, kellest sai organisatsiooni direktor, varem heategevusfondi Naase Elusalt asutanud ja juhtinud Vitali Deineha ning ajakirjanik Serhi Melnõtšuk.ГО "УКРАЇНСЬКИЙ СВІДОК" opendatabot.ua.УКРАЇНСЬКИЙ СВІДОК youcontrol.com.ua. Ukrainian Witnessi meeskond peab projekti alguskuupäevaks 25. veebruari, kui meediaprojekti initsiaator Deineha, kes oli äsja tagasi pöördunud pooleli jäänud ümbermaailmareisilt, helistas Melnõtšukile ja kutsus teda üles sõjasündmusi dokumenteerima."Український Свідок" відзвітував за пів року роботи lb.ua, 26. august 2022.Віталій Дейнега: «Страх під час війни вбиває більше, ніж зброя» lb.ua, 22. aprill 2022. Sisuliselt alustas projekt tegevust märtsi alguses.В Україні запустили медіапроєкт «Український свідок» для документування війни з Росією detector.media, 22. märts 2022.Ukrainian Witness Youtube'is.

Vitali Deineha sõnul ei olnud Ukraina ühiskond 2014. aastal olnud valmis selleks, et toimuvaid sündmusi video- ja fotomaterjali abil dokumenteerida ning seeläbi Vene propaganda vastu võidelda. Sõjategevuse laienemise järel soovisid projekti asutajad selle vea parandada.‘Ukrainian Witness’ – a new media project to document and memorialize the terrible events in Ukraine kinowar.com, 16. märts 2022.

Ukrainian Witness on paljuski orienteeritud rahvusvahelisele publikule ja teeb sel eesmärgil koostööd meediaväljaannetega väljaspool Ukrainat.Ukrainian Witnessi koduleht

Tegevus
Ukrainian Witness tegeleb peamiselt videomaterjali tootmisega, mis laaditakse üles Youtube'i. Samas on projekt esindatud ka mitmetes sotsiaalmeediakanalites.

Märtsis 2022 filmis Ukrainian Witnessi võttegrupp Irpinis vahetult pärast seda, kui Vene väed sealt lahkunud olid, ning andis video üle CNN-ile. Tegemist oli ühe esimese videoga, mis kajastas Irpinis toimunud sündmusi.FIRST ON CNN: Video shows extensive destruction in deserted Irpin CNN, 29. märts 2022.

Augustis 2022 sattus Ukrainian Witnessi võttegrupp Avdijivkas Vene vägede suurtükitule alla. Ajakirjanike ja neid saatnud sõjaväelase sõnul oli rünnak eesmärgistatult suunatud nende vastu, sest vahetult enne seda olid nad kuulnud enda pea kohal lennanud drooni ja mürsud langesid neile väga lähedale.Росіяни обстріляли в Авдіївці журналістів "Українського свідка" lb.ua, 13. august 2022.

Viited

Välislingid
Koduleht

Kategooria:Ukraina meedia
Kategooria:Venemaa sissetung Ukrainasse (2022)